text: [{"text_idx": "#000001", "text": "Mi\u0301n aldursbo\u0301lkur byrja\u00f0i at koma a\u0301 ho\u0301skv\u00f8ldsm\u00f8ti eini fimm a\u0301r eftir, at tey byrja\u00f0u. Ta\u00f0 er fyri n\u00e6stan ha\u0301lvtry\u0301ss a\u0301rum si\u0301\u00f0an, afturi i\u0301 farnu \u00f8ld. Ljo\u0301\u00f0ar n\u00e6stan, sum mann fer aftur i\u0301 forn\u00f8ldina."}, {"text_idx": "#000002", "text": "Ta\u00f0 var naka\u00f0 spennandi vi\u00f0 at koma a\u0301 ho\u0301skv\u00f8ldsm\u00f8ti. Tu\u0301 merkti, at nu\u0301 hoyrdi tu\u0301 til tey ungu, ikki b\u00f8rnini. Flestu teirra, sum longu vo\u0301ru partur av ho\u0301skv\u00f8lds-innbu\u0301gvinum, hava helst veri\u00f0 ov o\u0301bu\u0301gvin til at leggja seg eftir at fa\u0301a okkum at kenna okkum v\u00e6lkomin. Samanhaldi\u00f0 hevur helst mint i\u0301 so no\u0301gv um ta\u00f0, tu\u0301 vart vanur vi\u00f0 i\u0301 sku\u0301lagar\u00f0inum. Og kortini hevur ta\u00f0 veri\u00f0 i\u0301 lagi. Vit kendu okkum v\u00e6l, og okkum da\u0301mdi v\u00e6l at vera har."}, {"text_idx": "#000006", "text": "Minnist einafer\u00f0 Kaj Johannesen tala\u00f0i. Hann byrja\u00f0i vi\u00f0 at lesa alt Seinna Timoteusbr\u00e6v. Ta\u0301 i\u00f0 hann var li\u00f0ugur at lesa, seg\u00f0i hann okkum, hvussu no\u0301gvar minuttir, ta\u00f0 hev\u00f0i tiki\u00f0. Ta\u00f0 var ikki no\u0301gvar minuttir. Hann vildi vi\u0301sa okkum a\u0301, hvussu li\u0301tla ti\u0301\u00f0 ta\u00f0 i\u0301 veruleikanum tekur at lesa. Ta\u00f0 var hasin denturin a\u0301 Or\u00f0i\u00f0 og ty\u0301dningurin at vera i\u0301 Or\u00f0inum, sum ey\u00f0kendi alt samkomuarbei\u00f0i\u00f0, eisini ho\u0301skv\u00f8ldsm\u00f8tini. A\u0301 vegginum aftan fyri pallin hekk versi\u00f0 (Neh.8.10):"}, {"text_idx": "#000007", "text": "Ta\u00f0 er handan gle\u00f0in i\u0301 Harranum, sum f\u00e6r okkum at ny\u0301ta ti\u0301\u00f0 i\u0301 Or\u00f0inum, og Or\u00f0i\u00f0 f\u00e6r okkum at gle\u00f0ast i\u0301 Harranum."}, {"text_idx": "#000009", "text": "Pa\u0301ll Poulsen fortaldi einafer\u00f0, hann tala\u00f0i, um ta\u0301 i\u00f0 hann sum tanna\u0301ringur hja\u0301lpti at rigga ba\u0301tin Sendibo\u00f0i\u00f0 til, og a\u00f0rir unglingar, sum h\u00f8vdu lova\u00f0 at koma og hja\u0301lpa, ikki komu. Hann seg\u00f0i, hvussu hann stri\u0301ddist vi\u00f0 hugbur\u00f0 si\u0301n mo\u0301ti teimum, og hvussu Harrin hev\u00f0i mint hann a\u0301 ta\u00f0, sum Opinberingin 2 sigur um fyrsta k\u00e6rleikan. Ta\u0301 i\u00f0 vit liva i\u0301 fyrsta k\u00e6rleikanum, ger ta\u00f0 okkum ta\u00f0 sama, hvat hini gera, k\u00e6rleiki Hansara dri\u0301vur okkum."}, {"text_idx": "#000011", "text": "Kanska er ta\u00f0 ho\u0301skandi at enda vi\u00f0 2. Tim. 3.14-15:"}, {"text_idx": "#000012", "text": "\u201eMen ver\u00f0 tu\u0301 i\u0301 ti\u0301, sum tu\u0301 hevur l\u00e6rt, og sum tu\u0301 ert vor\u00f0in sannf\u00f8rdur um! Tu\u0301 veitst ju\u0301, hv\u00f8r i\u00f0 hevur l\u00e6rt teg ta\u00f0;"}, {"text_idx": "#000013", "text": "og tu\u0301 kennir fra\u0301 barni av hinar heil\u00f8gu skriftir, sum kunnu gera teg vi\u0301san til frelsu vi\u00f0 tru\u0301nni a\u0301 Kristus Jesus.\u201c"}, {"text_idx": "#000014", "text": "Skriva\u00f0 hevur Jo\u0301gvan Ju\u0301st Rasmussen"}]